Izraelski šekel

Izraelski novi šekel, arapski: شيقل جديد, hebrejski: שקל חדש (ISO 4217: ILS) je valuta Izraela. Dijeli se na 100 agora (אגורה).

 Historija 
Novi šekel se koristi od 1. januara 1986. kada je zamijenio stari u omjeru 1000:1. Novac se ne izdaje u Izraelu, već u Južnoj Koreji.

Od 1. januara 2003. godine šekel je konvertibilna valuta.

 Novčanice 
U opticaju su novčanice od 20, 50, 100 i 200 novih šekela. Novčanice od 1, 5 i 10 šekela (sada zamijenjene kovanicama) imale su isti dizajn kao i ranije novčanice od 1.000, 5.000 i 10.000 starih šekela, s tim da su im denominacije promijenjene. Novčanice od 100 šekela su predstavljene 1986. godine, dok su one od 200 šekela puštene u opticaj 1991. godine. Postojao je plan da se izdaju novčanice od 500 šekela sa likom Yitzhaka Rabina (kratko nakon njegove smrti 1995. godine); međutim zbog male inflacije nije bilo potrebe za tim tipom novčanice i ona nikada nije izdata. Ipak, u februaru 2008. godine Banka Izraela (Bank of Israel) objavila je da planira izdati novu seriju novčanica, koja će uključivati i onu od 500 šekela. Dizajn novih novčanica još uvijek nije određen.

 Kovanice 
Godine 1985. su predstavljene kovanice od 1, 5 i 10 agorota (100 agorota = 1 šekel), te 1 Novog šekela "About the Agora and New Sheqel Series" . Banknotes and Coins Catalog. Bank of Israel. Retrieved 2007-12-26.. Kovanica od 5 šekela je puštena u promet 1990. godine "5 NEW SHEQALIM" . Banknotes and Coins Catalog. The Bank of Israel. Retrieved 2007-12-26., a potom kovanica od 10 šekela 1995. godine "10 NEW SHEQALIM" . Banknotes and Coins Catalog. The Bank of Israel. Retrieved 2007-12-26.. Godine 1991. je kovanica od 1 agorota povučena iz opticaja, kao i kovanica od 5 agorota 2008. godine. Od 2007. godine u opticaju je i kovanica od 2 šekela "Press Release:The new NIS 2 coin" . The Bank of Israel. 2007-07-08. Retrieved 2007-12-26..

 Reference 

 Vanjski linkovi 
 Banka Izraela

Kategorija:Izrael
Kategorija:Ekonomija Izraela
Kategorija:Azijske valute
Kategorija:Valute u optjecaju
Kategorija:Valute uvedene u 1986.